Ruth Sebatindira

**Ruth Sebatindira** Munnayuganda,munnamateeka w’ebitongole n’emisolo nga mu Gusooka 2020 yatandika emirimu gye nga omuddukanya wemirimu my kkampuni ya Uganda Telecom Limited (UTL),   kkampuni y’amasimu eya gavumenti, wansi w’enzirukanya ya kkooti okuva mu Gwokuna 2017. Yamaliriza emirimu gye egy'okuddukanya kkampuni ya UTL mu Gwekkuminogumu 2022 bwe yakwasa Evelyn Anite, Minisita omubeezi akwasaganya okugaba emigabo mu bwannannyini, nga bakiikirira bannannyini migabo emipya oluvannyuma lw’okukyusa erinnya lya UTL n’efuulibwa Uganda Telecommunications Corporation Limited (UTCL).

## Obuto bwe n’obuyigirize
Ruth Sebatindira yazaalibwa mu Kampala mu Uganda mu 1973.

Alina Diguli mu mateeka eya Bachelor of Laws gye yafunira ku Ssettendekero wa Makerere, Yunivasite ya Gavumenti era esinga obunene n'obukulu. Era alina dipuloma ey'enyongereza mu kutaputa amateeka eya Diploma in Legal Practice, eya muweebwa ku ttendekero ly'abannamateeka erya Law Development Centre, mu Kampala, ekibuga ekikulu ekya Uganda. Diguli ye ey'okubiri mu mateeka eya Master of Laws yagifunira ku University of Manchester, mu Bungereza.

## Emirimu gye
Sebatindira yayitibwa okuweebwa ekitiibwa kya munnanmateeka mu kimanyikiddwa nga called to the bar mu 1997, era emirimu gye yagitandira mu kkampuni ya Kalenge, Bwanika, Kimuli & Company, Advocates mu Kampala, gye yakolera okumala emyaka etaano. Oluvannyuma yakolera mu Deloitte Uganda nga omuwabuzi omukulu ku nsonga z'emisolo okutuusa mu 2003, lwe yatandikawo kkampuni ya Ligomarc Advocates. Y'avunaanizibwa ku misolo n’ebizimbe mu kkampuni ya Ligomarc Advocates. 

Mu 2003, Sebatindira yatandikawo kkampuni ya bannamateeka eya Ligomarc Advocates esangibwa mu Kampala ng’ekola yekka. Oluvannyuma abalala beegatta ku kkampuni eno, era mu Gusooka 2020, kkampuni eno erina ba patana b'ekolagana n'abo bana, bannamateeka 18 n’abakozi 45 bonna awamu. 

Emirimu gye mu kyaasa ekya 21 mulimu okulemererwa kw'ebitongole, enkaayana zabalina emigabo, okukwasisa amateeka, okuwabula ku misolo, okuteesa ku pulojekiti z'ebyobusuubuzi n'endagaano. Okuva mu Gusooka 2020, y'enyigidde mu kuwabula abantu ku nsonga z'emisolo mu ndagaano z'ensimbi, endagaano z'amafuta, ebyamasanyalaze n'enkulakulana y'ebizimbe.

Nga 2 Ogusooka 2020, Omulamuzi Lydia Mugambe owa Civil Division mu kkooti enkulu eya Uganda yalonda Sebatindira nga omuddukkanya wa kkampuni y'ebyempuliziganya eya Uganda Telecom Limited, kkampuni ya gavumenti entono mu buwanika obwalondebwa kkooti okuva mu Gwokuna 2017. Sebatindira yakwata obuvunanyizibwa bwa UTL okuva ku Bemanya Twebaze nga 6 Ogusooka 2020.

## Obwa mmemba n'ebibiina
Sebatindira mmemba w'ebibiina ekitaba bannamateeka omuli Uganda Law Society, East Africa Law Society, International Bar Association, International Fiscal Association ne mu Association of International Petroleum Negotiators.

## Ebirala ebikulu
Yaweerezaako nga pulezidenti w'ekibiina ekigatta bannamateeka ekya Uganda Law Society okuva mu 2013 okutuuka mu 2016. Yaweereza nga ssentebe eyatandikawo akakiiko k'abakyala bannamateeka mu kibiina ekigatta bannamateeka ekya Uganda Law Society mu 2011. Ye kaminsona mu kakiiko k'ekitongole ekiramuzi akawabula Pulezidenti wa Uganda ku kulondebwa kw'abalamuzi.

## Ebijuliziddwamu